Diari Oficial de la Generalitat Valenciana


Sumari del DOGV 584, del 12-05-1987 (1987/800849)

ORDRE de 6 de març de 1987, per la qual són convocades borses de viatge per a l'assistència a cursos de perfeccionament d'estudis musicals de caràcter nacional o internacional, durant l'any 1987, i s'aproven les bases que les regiran.
------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/03/06/(1)/dof/vci/html**

### Dades del document

Número de DOGV
:   584

Data del DOGV
:   12-05-1987

Secció del DOGV
:   DISPOSICIONS GENERALS

Número del document
:   1987/800849


Data del document
:   06-03-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 6 de març de 1987, per la qual són convocades borses de viatge per a l'assistència a cursos de perfeccionament d'estudis musicals de caràcter nacional o internacional, durant l'any 1987, i s'aproven les bases que les regiran.  
Per tal de facilitar l'assistència de músics de la Comunitat Valenciana a cursos de perfeccionament de caràcter nacional i internacional d'ampliació d'estudis durant l'any 1987 d'acord amb els articles 2 i 31.4 de la Llei Orgànica 5/1982, per la qual hom aprobà l'Estatut d'Autonomia de la Comunitat Valenciana, i fent ús de la facultat que m'és conferida a l'article 35 de la Llei de la Generalitat Valenciana 5/1983, de 30 de desembre, de Govern Valencià.   
ORDENE:   
Article primer  
Hom convoca la concessió de borses de viatge per assistir a cursos de perfeccionament musical de caràcter nacional o internacional per a l'any 1987 i hom aprova les bases per les quals es regiran, que s'inclouen com a annex d'aquesta Ordre.   
Article segon  
L'import d'aquestes ajudes es farà efectiu amb càrrec a l'aplicació 99.76.417.7.677.2 del pressupost per a 1987 de la Generalitat Valenciana.   
DISPOSICIONS FINALS  
Primera. El Director General de Cultura és autoritzat a dictar les disposicions que requeresquen l'aplicació i el desenvolupament del que disposa aquesta Ordre.   
Segona. Aquesta Ordre vigirà el mateix dia de la publicació al Diari Oficial de la Generalitat Valenciana.   
València, 6 de març de 1987.   
El Conseller de Cultura, Educació i Ciència,   
CEBRIA CISCAR I CASABAN   
ANNEX  
BASES PER A LA CONCESSIO DE BORSES DE VIATGE PER A L'ASSISTENCIA A CURSOS DE PERFECCIONAMENT MUSICAL O D'AMPLIACIO D'ESTUDIS DE CARACTER MUSICAL DURANT L'LRT 0128.   
1. Beneficiaris  
Els sol·licitants han de ser persones vinculades amb la música que acrediten realitzacions, experiència o iniciació suficient en les diferents especialitats, tècniques o docents i que residesquen en l'àmbit de la Comunitat Valenciana.   
Hom concedirà les ajudes solament a persones físiques i seran indivisibles.   
2. Modalitats i dotació de les borses  
Les ajudes que es concedesquen en cada cas, mai no podran superar les següents quantitats:   
a) Per assistir a cursos de perfeccionament a Espanya, 50.000 pessetes.   
b) Per assistir a cursos de perfeccionament a l'estranger, 125.000 pessetes.   
3. Sol·licituds  
a) El termini de presentació de sol·licituds s'iniciarà a partir de l'endemà de la publicació al Diari Oficial de la Generalitat Valenciana, i s'estendrà durant tota la resta de l'any natural de 1987 mentre no s'exhauresquen els recursos pressupostaris destinats a l'efecte.   
b) Les sol·licituds s'hauran de formalitzar d'acord amb el model que hom proporcionarà al Servei Territorial de Cultura i Educació i s'hi haurà d'adjuntar els documents següents:   
1. Memòria explicativa del programa de treball a desenvolupar per la persona que ho sol·licita.   
2. Certificat d'estudis realitzats anteriorment sobre matèries de la seua especialitat musical.   
3. Relació d'activitats professionals desenvolupades.   
4. Prova acreditativa dels contactes realitzats pel sol·licitant amb el centre o les Institucions proposats en la instància per al desenvolupament del seu programa de treball.   
5. En cas que la sol·licitud siga per a l'estranger el sol·licitant ha d'indicar els idiomes que parla i el nivell de coneixement respectiu.   
6. Igualment caldrà fer contar-li les subvencions que hom haja sol·licitat, o hagen estat atorgades per altres institucions o organisme.   
c) Hom presentarà tota la documentació requerida als Serveis Territorials de Cultura justament amb la sol·licitud, o bé s'enviarà per qualsevol dels procediments establerts en l'article 66 de la Llei de Procediment Administratiu.   
d) Si la sol·licitud no inclou totes les dades exigides o hi manca documentació acreditativa, hom instarà l'interessat perquè, en el termini de deu dies, rectifique aquests defectes, amb l'advertiment que, altrament, la sol·licitud serà arxivada. En qualsevol cas, la Direcció General de Cultura podrà requerir els sol·licitants perquè proporcionen qualsevol informació aclaratòria, que resulte necessària en relació amb els punts més amunt ressenyats.   
4. Resolució de les sol·licituds  
En atenció a les propostes elevades pel Programa de Música, Teatre i Cinematografia, el Director General de Cultura resoldrà la concessió o denegació de les ajudes sol·licitades.   
L'abonament de les esmentades ajudes es realitzarà en un sol pagament en un terme no superior a dos mesos a partir de la data de la resolució de la concessió.   
5. Obligacions dels Beneficiaris  
a) Comunicar per escrit, a la Direcció General de Cultura, l'acceptació formal de la borsa concedida, una vegada se'n tinga coneixement oficial, aportant, alhora, certificació fefaent de l?acceptació en el centre proposat per al desenvolupament del programa de treball.   
b) Començar a fer ús de la borsa durant l'any 1987, complint ininterrompudament el programa de treball previst, durant el període de temps per al qual s'havia sol·licitat.   
c) Presentar davant la Direcció General de Cultura en el termini màxim d'un mes a partir del moment en què finalitze el curs per la qual la borsa habia estat otorgada, una certificació acadèmica de les autoritats, professor o professors del Centre o Institució on es desenvoluparan els estudis o treballs, que acredite la continuitat i l'aprofitament de la labor realitzada.   
La persona interessada acompanyarà també la documentació anterior amb una memòria detallada sobre el desenvolupament i la realització del treball per al qual li fou atorgada l'ajuda.   
d) Si els beneficiaris no compleixen els anteriors requisits, la Conselleria de Cultura, Educació i Ciència, podrà reclamar-los el remborsament de les quantitats percebudes.


Còpia Permalink ELI